CELEX: 62016CN0151
Language: lv
Date: 2016-03-14 00:00:00
Title: Lieta C-151/16: Lūgums sniegt prejudiciālu nolēmumu, ko 2016. gada 14. martā iesniedza Lietuvos vyriausiasis administracinis teismas (Lietuva) – Uždaroji akcinė bendrovė “Vakarų Baltijos laivų statykla”/Valstybinė mokesčių inspekcija prie Lietuvos Respublikos finansų ministerijos

30.5.2016   
            
            
               LV
            
            
               Eiropas Savienības Oficiālais Vēstnesis
            
            
               C 191/13
            
         Lūgums sniegt prejudiciālu nolēmumu, ko 2016. gada 14. martā iesniedza Lietuvos vyriausiasis administracinis teismas (Lietuva) – Uždaroji akcinė bendrovė“Vakarų Baltijos laivų statykla”/Valstybinė mokesčių inspekcija prie Lietuvos Respublikos finansų ministerijos
   
   (Lieta C-151/16)
   (2016/C 191/16)
   Tiesvedības valoda – lietuviešu
   
      Iesniedzējtiesa
   
   
      Lietuvos vyriausiasis administracinis teismas
   
   
      Pamatlietas puses
   
   
      Apelācijas sūdzības iesniedzēja: Uždaroji akcinė bendrovė“Vakarų Baltijos laivų statykla”
   
      Otra lietas dalībniece: Valstybinė mokesčių inspekcija prie Lietuvos Respublikos finansų ministerijos
   
   
      Prejudiciālie jautājumi
   
   
               1)
            
            
               Vai Padomes 2003. gada 27. oktobra Direktīvas 2003/96/EK (1), kas pārkārto Kopienas noteikumus par nodokļu uzlikšanu energoproduktiem un elektroenerģijai, kurā pēdējie grozījumi izdarīti ar Padomes 2004. gada 29. aprīļa Direktīvu 2004/75/EK (2), 14. panta 1. punkta c) apakšpunkts ir jāinterpretē tādējādi, ka akcīzes nodokli nevar piemērot energoproduktu piegādei tādos apstākļos kā pamatlietā, kur šos produktus piegādā kā degvielu kuģim, ko izmanto kuģošanai [Eiropas Savienības] ūdeņos ar mērķi, par ko netiek tieši saņemta atlīdzība, pastāvīgi kuģot ar šo kuģi no vietas, kur tas ir uzbūvēts, uz ostu citā dalībvalstī ar mērķi uzņemt pirmo komerciālo kravu?
            
         
               2)
            
            
               Vai Direktīvas 2003/96 14. panta 1. punkta c) apakšpunktam ir pretrunā tāds dalībvalstu tiesiskais regulējums kā pamatlietā piemērojamais, ar kuru tiek liegts saņemt nodokļa atbrīvojumu, kāds ir minēts šajā normā, ja energoproduktu piegādi veic pretrunā dalībvalsts paredzētajiem noteikumiem, pat ja piegāde atbilst galvenajiem Direktīvas 2003/96 14. panta 1. punkta c) apakšpunktā paredzētajiem atbrīvojuma nosacījumiem?
            
         
      (1)  OV L 283, 51. lpp.
   
   
      (2)  OV L 157, 100. lpp.